กรุณาสรุปบทความ คุณสมบัติและข้อควรระวังในการใช้ยา Cetuximab
ซีทูซิแมบ Cetuximab คือยาอะไร ยาซีทูซิแมบมีสรรพคุณรักษาโรคอย่างไร ยาซีทูซิแมบออกฤทธิ์อย่างไร ยาซีทูซิแมบมีรูปแบบจัดจำหน่ายอย่างไร ยาซีทูซิแมบมีขนาดบริหารยาอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมบริหารยาควรทำอย่างไร ยาซีทูซิแมบมีผลไม่พึงประสงค์ไหม ยาซีทูซิแมบมีปฏิกิริยากับยาตัวอื่นไหม มีข้อควรระวังในการใช้ยาซีทูซิแมบอย่างไร ควรเก็บรักษายาซีทูซิแมบอย่างไร ยาซีทูซิแมบมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด มะเร็ง Cancer มะเร็งโพรงหลังจมูก Nasopharyngeal carcinoma มะเร็งคอหอย โรคมะเร็งคอหอยส่วนกล่องเสียง Hypopharyngeal cancer มะเร็งกล่องเสียง Laryngeal cancer มะเร็งลำไส้ใหญ่ Colon cancer ยาเคมีบำบัด Cancer chemotherapy มะเร็งไส้ตรง Rectal cancer รังสีรักษา ฉายรังสี ใส่แร่ Radiation therapy คือยาอะไร ซีทูซิแมบ เซทักซิแมบ Cetuximab คือ ยาที่จะเข้าจับกับ ตัวรับที่เรียกว่า EGFR และยับยั้งการส่งสัญญาณกระตุ้นการแบ่งตัวของเซลล์ทำให้เซลล์มะเร็งไม่สามารถขยายเพิ่มจำนวนได้ ปัจจุบันจัดยานี้เป็นยาควบคุมพิเศษตามกฎหมาย โดยใช้ภายการดูแลของแพทย์เท่านั้น เซลล์ในร่างกายได้รับการควบคุม ในการเจริญ ในการพัฒนา ตลอดจนการแบ่งเพิ่มจำนวนเซลล์ในร่างกาย เซลล์มะเร็งเกิดจากเซลล์ปกติบางชนิดสูญเสียความสามารถในการรับคำสั่งหรือสัญญาณให้เกิดการแบ่งตัวตามปกติ โดยสามารถแบ่งเพิ่มจำนวนเซลล์ได้เองจากสัญญาณอื่นๆที่ผิดปกติ ทำให้เกิดมีการเจริญเติบโตของเซลล์ที่ผิดปกติและพัฒนาเป็นเซลล์มะเร็งในที่สุด ผู้ป่วยบางรายพบว่ามีการกลายพันธุ์ของ ตัวรับ Receptor ที่เรียกว่า EGFR Epidermal growth factor receptor ซึ่งเป็นตัวรับที่ทำหน้าที่ในการควบคุมการเจริญเติบโตของเซลล์ หรือในการพัฒนาของฮอร์โมนบางชนิด เมื่อเกิดการเปลี่ยนแปลงดังกล่าวนั้น EGFR จะส่งสัญญาณผ่านโปรตีน KRAS Kirsten rat sarcoma ซึ่งเป็นโปรตีนชนิดหนึ่งเพื่อกระตุ้นให้เกิดการแบ่งตัวของเซลล์ ทำให้เซลล์มีการเจริญเติบโตและแบ่งตัวอย่างผิดปกติโดยไม่จำเป็นต้องได้รับสัญญาณจาก Growth Factor หรือปัจจัยกระตุ้นการเจริญเติบโตเหมือนเซลล์อื่นๆทั่วไป ยาซีทูซิแมบมีสรรพคุณอย่างไร ยาซีทูซิแมบเซทักซิแมบ มีข้อบ่งใช้หรือสรรพคุณดังต่อไปนี้ เช่น ก. รักษามะเร็งในระบบ-ศีรษะ-ลำคอบางชนิด Head and Neck Cancer เช่น มะเร็งโพรงหลังจมูก มะเร็งคอหอย มะเร็งกล่องเสียง ข. รักษามะเร็งลำไส้ใหญ่และมะเร็งไส้ตรง ระยะแพร่กระจาย ยาซีทูซิแมบออกฤทธิ์อย่างไร โดยปกติ เซลล์ของร่างกายจะสามารถแบ่งเพิ่มจำนวนเซลล์ได้เมื่อได้รับสัญญาณ Signal จากสารเร่งการเจริญเติบโตหรือ Growth Factor หากแต่เซลล์มะเร็งบางกลุ่มมีความสามารถในการรับสัญญาณที่เปลี่ยนไปกล่าวคือ สามารถเกิดการแบ่งตัวได้แม้ไม่มีสัญญาณจาก Growth Factor แต่มีตัวรับ Receptor จากกลุ่มสัญญาณอื่นๆแทน ยาซีทูซิแมบเซทักซิแมบ ออกฤทธิ์โดยการปิดกั้นการส่งสัญญาณที่มีผลต่อการกระตุ้นเซลล์มะเร็งบางชนิดโดยจับกับตัวรับ EGFR Epidermal growth factor receptor ซึ่งเป็นตัวรับที่ทำหน้าที่ในการควบคุมการเจริญเติบโตของเซลล์หรือการพัฒนาของฮอร์โมนบางชนิด เพื่อยับยั้งการส่งสัญญาณการกระตุ้นการเจริญเติบโตของเซลล์มะเร็งผ่านโปรตีน KRAS จึงทำให้ยับยั้งการเพิ่มจำนวนของเซลล์มะเร็งได้ ยาซีทูซิแมบมีรูปแบบจัดจำหน่ายอย่างไร ยาซีทูซิแมบเซทักซิแมบ ที่จัดจำหน่ายในประเทศไทยเป็นรูปแบบเภสัชภัณฑ์เป็น ยาฉีด ขนาดความแรง 5 มิลลิกรัมต่อมิลลิลิตร 5 mgmL ขนาดบรรจุภัณฑ์ 20 มิลลิลิตรต่อหนึ่งขวดบรรจุ ยาซีทูซิแมบมีขนาดบริหารยาอย่างไร ก่อนการบริหารยาใช้ยาซีทูซิแมบเซทักซิแมบ หยดยาเข้าหลอดเลือดดำ แพทย์อาจพิจารณาให้ยากลุ่มต้านฮิสตามีนยาแก้แพ้Antihistaminesก่อนการให้ยาซิทูซิแมบประมาณ 30 - 60 นาทีเพื่อช่วยลดปฏิกิริยาภูมิแพ้ของร่างกายต่อยานี้ Risk of an infusion reaction การกำหนดขนาดยาซีทูซิแมบเซทักซิแมบ เป็นการกำหนดขนาดยาจากพื้นที่ผิวของร่างกาย Body surface area โดยมีขนาดยาทั่วไปในการรักษาคือ การให้ครั้งแรก ให้ยานี้ขนาด 400 มิลลิกรัมต่อพื้นที่ผิวหนึ่งตารางเมตร หลังจากนั้นให้ยาขนาด 250 มิลลิกรัมต่อพื้นที่ผิวหนึ่งตารางเมตรสัปดาห์ละครั้งจนกว่าอาการทางคลินิกจะดีขึ้น หรือหยุดยานี้หากผู้ป่วยไม่สามารถทนผลข้างเคียงจากการใช้ยานี้ได้ การใช้ยานี้แพทย์อาจพิจารณาใช้ร่วมกับยาต้านมะเร็งยาเคมีบำบัดตัวอื่นๆหรือใช้เป็นยาเดี่ยวในการรักษาขึ้นกับประเภทและชนิดของมะเร็ง ขนาดยาอาจมีการปรับให้เหมาะสมกับผู้ ป่วยเฉพาะรายได้ หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ผู้รักษาได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาซีทูซิแมบเซทักซิแมบ ควรแจ้ง แพทย์ พยาบาล และเภสัชกร เช่น ประวัติการแพ้ยาต่างๆ แพ้อาหาร และแพ้สารเคมีทุกชนิด ประวัติการใช้ยาทั้งยาที่ซื้อทานเองและยาที่แพทย์สั่งจ่าย รวมไปถึงวิตามิน ผลิตภัณฑ์เสริมอาหาร สมุนไพร ที่ใช้อยู่หรืออาจจะใช้ในอนาคต ประวัติโรคหัวใจและหลอดเลือด แจ้งให้ แพทย์ พยาบาล และเภสัชกร ทราบหากคุณกำลังตั้งครรภ์ วางแผนที่จะตั้ง ครรภ์ หรือให้นมบุตร รวมไปถึงคู่สมรสด้วย กล่าวคือ ผู้ป่วยหรือคู่สมรสของผู้ป่วยไม่ควรตั้งครรภ์ขณะใช้ยานี้ ในกรณีที่ผู้ป่วยอยู่ในระยะให้นมบุตรควรแจ้งให้ แพทย์ พยาบาล และเภสัชกร ทราบก่อนการใช้ยานี้ หากลืมบริหารยาควรทำอย่างไร หากลืมบริหารหรือรับยาซิทูซิแมบเซทักซิแมบตามที่แพทย์นัดไว้ ควรรีบแจ้งให้แพทย์ผู้ทำการรักษาทราบหรือติดต่อสถานพยาบาลที่ผู้ป่วยเข้ารับยาโดยทันทีเพื่อนัดหมายการบริหารยาหรือเข้ารับการรับยาโดยเร็วที่สุด ยาซีทูซิแมบมีผลไม่พึงประสงค์ไหม ยาซิทูซิแมบเซทักซิแมบ อาจก่อให้เกิดผล อาการไม่พึงประสงค์จากการใช้ยา ผลข้างเคียง บางประการ เช่น เกิดผื่นคัน คันตา ผิวหรือริมฝีปากแตก ปากคอแห้ง เจ็บบริเวณริมฝีปาก-ช่องปาก-ลำ คอ ปวดและบวมบริเวณนิ้วมือหรือนิ้วเท้า ผมร่วง ตาไวต่อแสงแดดตาไม่สู้แสงเช่น น้ำตาไหล แสบตา ปวดหัว อ่อนเพลีย คลื่นไส้ ท้องเสีย อาเจียน น้ำหนักตัวลด หากอาการเหล่านี้เกิดอย่างต่อเนื่อง เป็นระยะเวลานานให้รีบแจ้งให้แพทย์ทราบในการพบแพทย์ครั้งต่อไปหรือรีบพบแพทย์ไปโรงพยาบาลก่อนนัด แต่หากยาซิทูซิแมบก่อให้เกิดอาการไม่พึงประสงค์ฯที่มีความรุนแรง เช่น ปริมาณปัสสาวะลดลงถ่ายปัสสาวะได้น้อยลง การมองเห็นภาพเปลี่ยนไป ไอเป็นเลือด หรือเกิดอาการแพ้ยา เช่น มีอาการบวมบริเวณริมฝีปาก เปลือกตาหนังตา มีการลอกของผิวหนังร่วมกับผื่นคันอย่างรุนแรง เกิดอาการบวมแดงบริเวณที่ฉีดยา หรือเกิดลักษณะเหมือนแผลติดเชื้อ หายใจไม่สะดวก หายใจลำบากหอบเหนื่อย ให้รีบพบแพทย์ไปโรงพยาบาลโดยทันทีฉุกเฉิน ยาซีทูซิแมบมีปฏิกิริยากับยาตัวอื่นไหม จากการศึกษาทางคลินิกยังไม่พบว่ายาซีทูซิแมบเซทักซิแมบ มีปฏิกิริยาระหว่างยากับยาตัวอื่นอย่างมีนัยสำคัญ อย่างไรก็ดี ผู้ป่วยควรแจ้งให้แพทย์พยาบาลและเภสัชกรทราบว่าผู้ป่วยกำลังใช้ยาต่างๆ วิตามิน รวมไปถึงผลิตภัณฑ์เสริมอาหาร และสมุนไพรอื่นๆ มีข้อควรระวังในการใช้ยาซีทูซิแมบอย่างไร มีข้อควรระวังในการใช้ยาซีทูซิแมบ เซทักซิแมบ เช่น ไม่ใช้ยานี้กับผู้ป่วยที่แพ้ยาหรือแพ้ส่วนประกอบของยานี้ ควรหลีกเลี่ยงการใช้ยานี้ในผู้ป่วยตั้งครรภ์หรือให้นมบุตรรวมไปถึงหากคู่สมรสของผู้ป่วยอยู่ในระยะตั้งครรภ์หรือให้นมบุตร ควรหลีกเลี่ยงการมีเพศสัมพันธ์หรือควรปรึกษาแพทย์เพื่อหาวิธีป้องกันที่เหมาะสม เนื่องจากยานี้สามารถขับออกได้ทางน้ำเชื้ออสุจิ-น้ำกาม ของผู้ป่วยชายขณะมีเพศสัมพันธ์ได้ ผู้ป่วยที่วางแผนที่จะตั้งครรภ์หรือคู่สมรสของผู้ป่วยวางแผนที่จะตั้งครรภ์ ควรตั้ง ครรภ์หลังจากหยุดยานี้แล้วอย่างน้อย 6 เดือน ส่วนผู้ป่วยที่อยู่ในระยะให้นมบุตรควรระงับการให้นมบุตรอย่างน้อย 60 วันหลังจากหยุดยานี้ไปแล้ว ผู้ป่วยควรหลีกเลี่ยงการอยู่ในบริเวณกลางแจ้งที่มีแสงแดดส่องโดยตรง หากมีความ จำเป็นผู้ป่วยควรทาครีมกันแดดก่อนออกไปบริเวณกลางแจ้งหรือสวมหมวกหรือแว่นตาดำ เนื่อง จากขณะใช้ยานี้ผิวหนังผู้ป่วยอาจมีความไวต่อแสงแดดมากกว่าบุคคลทั่วไป หลังการบริหารยาเสร็จสิ้นแพทย์ผู้ทำการรักษาอาจให้ผู้ป่วยรอติดตามผลข้างเคียงจากยาอีกประมาณ 1 ชั่วโมงก่อนอนุญาตให้กลับบ้าน หากผู้ป่วยมีอาการผิดปกติเช่น หายใจลำบาก มีการบวมขา เปลือกตาหนังตา และริมฝีปาก มีผื่นคันขึ้น รู้สึกเหมือนจะเป็นลม มึนงง การมองเห็นพร่ามัวตาพร่า คลื่นไส้อาเจียน มีไข้ ขณะกำลังให้ยาหรือหลังจากให้ยาไปแล้วให้แจ้งให้แพทย์พยาบาลทราบทันที และถ้าอาการเกิดหลังกลับบ้านแล้วต้องรีบกลับมาโรงพยาบาลทันทีฉุกเฉิน ผู้ป่วยที่ใช้ยานี้เพื่อรักษามะเร็งในระบบ-ศีรษะ-ลำคออาจใช้วิธีการฉายรังสีรักษาร่วมด้วยซึ่งอาจมีความเสี่ยงเกิดการหยุดเต้นของหัวใจ Cardiac Arrest ผู้ป่วยจึงควรอภิปรายวิธีการรักษา ผล ข้างเคียง และความเสี่ยงร่วมกับแพทย์ รวมถึงแจ้งให้แพทย์ทราบหากมีประวัติโรคหัวใจและหลอดเลือดมาก่อน ห้ามแบ่งยาให้ผู้อื่นใข้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิดรวมยาซีทูซิแมบเซทักซิแมบ ยาแผนโบราณ อาหารเสริม ผลิตภัณฑ์เสริมอาหาร ทุกชนิด และสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกชนิดควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวม ทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน ควรเก็บรักษายาซีทูซิแมบอย่างไร ควรเก็บรักษายาซีทูซิแมบเซทักซิแมบ เก็บยาที่ยังไม่ได้รับการผสมไว้ในตู้เย็นควบคุมอุณหภูมิ 2 - 8 องศาเซลเซียสCelsius ไม่เก็บในช่องแช่แข็ง ยานี้หลังที่ได้รับการผสมเพื่อให้พร้อมใช้แล้วจะมีความคงตัวอยู่ที่ประมาณ 12 ชั่วโมงในตู้เย็นที่มีการควบคุมอุณหภูมิอยู่ระหว่าง 2 - 8 องศาเซลเซียสและนานประมาณ 8 ชั่วโมง ในอุณหภูมิห้องที่ 20 - 25 องศาเซลเซียส ยาซีทูซิแมบมีชื่ออื่นอีกไหม ผลิตจากบริษัทอะไรบ้าง ยาซิทูซิแมบเซทักซิแมบ มียาชื่อการค้าคือ เออร์บีทักซ์ Erbitux® ผลิตโดยบริษัท เมิร์ก MERCK
ยาซีทูซิแมบ หรือเซทักซิแมบ (Cetuximab) ปัจจุบันจัดเป็นยาควบคุมพิเศษตามกฎหมาย ซึ่งต้องใช้ภายใต้การดูแลของแพทย์เท่านั้น โดยยาจะเข้าจับกับตัวรับที่เรียกว่า EGFR และยับยั้งการส่งสัญญาณกระตุ้นการแบ่งตัวของเซลล์ ทำให้เซลล์มะเร็งไม่สามารถขยายเพิ่มจำนวนได้ ใช้ในการรักษามะเร็งในระบบ-ศีรษะ-ลำคอบางชนิด เช่น มะเร็งโพรงหลังจมูก มะเร็งคอหอย มะเร็งกล่องเสียง รวมทั้งใช้รักษามะเร็งลำไส้ใหญ่และมะเร็งไส้ตรงระยะแพร่กระจาย โดยอาจมีผลข้างเคียงในการใช้ยา คือ เกิดผื่นคัน คันตา ผิวหรือริมฝีปากแตก ปากคอแห้ง เจ็บบริเวณริมฝีปาก-ช่องปาก-ลำ คอ ปวดและบวมบริเวณนิ้วมือหรือนิ้วเท้า ผมร่วง ตาไวต่อแสงแดดตาไม่สู้แสงเช่น น้ำตาไหล แสบตา ปวดหัว อ่อนเพลีย คลื่นไส้ ท้องเสีย อาเจียน น้ำหนักตัวลด ซึึ่งหากอาการเหล่านี้เกิดอย่างต่อเนื่องเป็นระยะเวลานาน ควรรีบแจ้งให้แพทย์ทราบในการพบแพทย์ครั้งต่อไปหรือรีบไปพบแพทย์ก่อนนัด แต่หากยาซิทูซิแมบก่อให้เกิดอาการไม่พึงประสงค์ที่มีความรุนแรง เช่น ปริมาณปัสสาวะลดลงถ่ายปัสสาวะได้น้อยลง การมองเห็นภาพเปลี่ยนไป ไอเป็นเลือด หรือเกิดอาการแพ้ยา เช่น มีอาการบวมบริเวณริมฝีปาก เปลือกตา หนังตา มีการลอกของผิวหนังร่วมกับผื่นคันอย่างรุนแรง เกิดอาการบวมแดงบริเวณที่ฉีดยา หรือเกิดลักษณะเหมือนแผลติดเชื้อ หายใจไม่สะดวก หายใจลำบากหอบเหนื่อย ให้รีบพบแพทย์ทันที

ข้อควรระวังในการใช้ยา Cetuximab
1) หากลืมบริหารหรือรับยาซิทูซิแมบเซทักซิแมบตามที่แพทย์นัดไว้ ควรรีบแจ้งให้แพทย์ผู้ทำการรักษาทราบ หรือติดต่อสถานพยาบาลที่ผู้ป่วยเข้ารับยาโดยทันที เพื่อนัดหมายการบริหารยาหรือเข้ารับการรับยาโดยเร็วที่สุด
2) ไม่ใช้ยานี้กับผู้ป่วยที่แพ้ยาหรือแพ้ส่วนประกอบของยานี้
3) ควรหลีกเลี่ยงการใช้ยานี้ในผู้ป่วยที่ตั้งครรภ์หรือให้นมบุตร นอกจากนี้หากคู่สมรสของผู้ป่วยอยู่ในระยะตั้งครรภ์หรือให้นมบุตร ควรหลีกเลี่ยงการมีเพศสัมพันธ์หรือควรปรึกษาแพทย์เพื่อหาวิธีป้องกันที่เหมาะสม เนื่องจากยานี้สามารถขับออกได้ทางน้ำเชื้ออสุจิ-น้ำกามของผู้ป่วยชายขณะมีเพศสัมพันธ์ได้
4) ผู้ป่วยที่วางแผนตั้งครรภ์ หรือหากคู่สมรสของผู้ป่วยวางแผนที่จะตั้งครรภ์ ควรตั้งครรภ์หลังจากหยุดยานี้แล้วอย่างน้อย 6 เดือน
5) ผู้ป่วยที่อยู่ในระยะให้นมบุตร ควรระงับการให้นมบุตรอย่างน้อย 60 วันหลังจากหยุดยานี้ไปแล้ว
6) ผู้ป่วยควรหลีกเลี่ยงการอยู่ในบริเวณกลางแจ้งที่มีแสงแดดส่องโดยตรงระหว่างใช้ยานี้ แต่หากมีความจำเป็น ควรทาครีมกันแดดก่อนออกไปบริเวณกลางแจ้งหรือสวมหมวกหรือแว่นตาดำ เนื่องจากขณะใช้ยานี้ผิวหนังผู้ป่วยอาจมีความไวต่อแสงแดดมากกว่าบุคคลทั่วไป
7) หลังการบริหารยาเสร็จสิ้น แพทย์ผู้ทำการรักษาอาจให้ผู้ป่วยรอติดตามผลข้างเคียงจากยาอีกประมาณ 1 ชั่วโมงก่อนอนุญาตให้กลับบ้าน หากผู้ป่วยมีอาการผิดปกติเช่น หายใจลำบาก มีการบวมขา เปลือกตาหนังตา และริมฝีปาก มีผื่นคันขึ้น รู้สึกเหมือนจะเป็นลม มึนงง การมองเห็นพร่ามัวตาพร่า คลื่นไส้อาเจียน มีไข้ ขณะกำลังให้ยา หรือหลังจากให้ยาไปแล้ว ต้องแจ้งให้แพทย์หรือพยาบาลทราบทันที แต่หากอาการเกิดขึ้นหลังกลับบ้านแล้ว ต้องรีบพากลับมาที่โรงพยาบาลทันที
8) ผู้ป่วยที่ใช้ยานี้เพื่อรักษามะเร็งในระบบ-ศีรษะ-ลำคอ และใช้วิธีการฉายรังสีรักษาร่วมด้วย อาจมีความเสี่ยงเกิดการหยุดเต้นของหัวใจ จึงควรอภิปรายวิธีการรักษา ผลข้างเคียง และความเสี่ยงร่วมกับแพทย์ รวมถึงแจ้งให้แพทย์ทราบ หากมีประวัติโรคหัวใจและหลอดเลือดมาก่อน
9) ห้ามแบ่งยาให้ผู้อื่นใช้
10) ห้ามใช้ยาหมดอายุ
11) ควรเก็บรักษายาซีทูซิแมบเซทักซิแมบที่ยังไม่ได้รับการผสมไว้ในตู้เย็นควบคุมอุณหภูมิ 2 - 8 องศาเซลเซียส แต่ไม่เก็บในช่องแช่แข็ง
12) ยานี้หลังผสมเพื่อให้พร้อมใช้แล้ว จะมีความคงตัวอยู่ที่ประมาณ 12 ชั่วโมง ในตู้เย็นที่มีการควบคุมอุณหภูมิอยู่ระหว่าง 2 - 8 องศาเซลเซียส และนานประมาณ 8 ชั่วโมง ในอุณหภูมิห้องที่ 20 - 25 องศาเซลเซียส
อายุรศาสตร์ (อายุรศาสตร์) - Internal Medicine,เภสัชวิทยา Pharmacology